PATVIRTINTA

Vilniaus lopšelio-darželio „Aitvaras”

Direktoriaus 2019 m. gruodžio 18 d.

įsakymu Nr. V-107

**VILNIAUS LOPŠELIO-DARŽELIO „AITVARAS“**

**INFORMAVIMO APIE VAIKO LANKYMĄ/NELANKYMĄ TVARKOS APRAŠAS**

**I. BENDROSIOS NUOSTATOS**

1. Vilniaus lopšelio–darželio „Aitvaras“ informavimo apie vaiko lankymą /nelankymą tvarkos aprašas (toliau Tvarka) paruošta remiantis Mokesčio už vaiko išlaikymą Vilniaus miesto savivaldybės darželiuose tvarka (2019-12-04 Tarybos sprendimas Nr. 1-305) ir Vaikų priėmimo į ikimokyklinio ir priešmokyklinio ugdymo grupes tvarka (2019-12-04 Tarybos sprendimas Nr.1-303).
2. Tvarka numato, kokiu būdu ir kada tėvai informuos įstaigos grupių pedagogus apie vaiko ligos pradžią ar kitas pateisinamas vaiko neatvykimo į įstaigą priežastis.
3. Tvarka padės sėkmingai laikytis Mokesčio už vaiko išlaikymą Vilniaus miesto savivaldybės darželiuose ir Vaikų priėmimo į ikimokyklinio ir priešmokyklinio ugdymo grupes tvarkų reikalavimų.

**II. INFORMAVIMO APIE VAIKO LANKYMĄ/NELANKYMĄ TVARKA**

1. Apie vaiko neatvykimą į lopšelį-darželį „Aitvaras“ tėvai informuoja grupės, kurią vaikas lanko, pedagogą telefonu (žodžiu, žinute) arba žinute, kurią siunčia į grupės elektroninį paštą.
2. Informaciją apie vaiko neatvykimą ar atvykimą pavėlavus privalu pateikti neatvykimo ar atvykimo pavėlavus dieną iki 9.30val.
3. Informacijoje, pateikiamoje grupės pedagogui turi būti nurodyta vaiko neatvykimo į įstaigą priežastis.
4. Vaikui susirgus tuo metu, kai vaikas jau nelanko įstaigos dėl kitų priežasčių, privalu informuoti grupės pedagogą apie ligos pradžią.
5. Tėvams neinformavus grupės pedagogų apie vaiko neatvykimo priežastį, pedagogas vaikų lankomumo žiniaraštyje pažymi nelankytą dieną N raide, t.y. nenurodo nelankytos dienos pateisinimo priežasties.
6. Atvedus vaiką po ligos, praleistas dienas tėvai (globėjai) turi pateisinti savo raštu per tris darbo dienas.

**III. BAIGIAMOSIOS NUOSTATOS**

1. Pateikus informaciją apie vaiko neatvykimą/atvykimą į įstaigą, nesilaikant Vilniaus lopšelio–darželio „Aitvaras“ informavimo apie vaiko lankymą/nelankymą tvarkos aprašo, gali atsirasti neatitikimų dėl Mokesčio už vaiko išlaikymą.
2. Atsiradus konfliktinėms situacijoms, įstaigos administracija privalo ieškoti optimalių problemos sprendimo būdų, gali imtis ir kitų sprendimo būdų, laikantis Mokesčio už vaiko išlaikymą Vilniaus miesto savivaldybės darželiuose tvarkos ir Vaikų priėmimo į ikimokyklinio ir priešmokyklinio ugdymo grupes tvarkos nurodymų.
3. Ši Tvarka gali būti koreguojama, keičiama, pasikeitus Lietuvos Respublikos įstatymams ir kitiems teisiniams aktams.
4. Su šia Tvarka (jos papildymais, koregavimais) įstaigos bendruomenė supažindinama skelbiant ją viešai įstaigos internetinėje svetainėje.

**--------------------------------------------------**